**เอกสารหมายเลข 1**แนบท้าย 4

แบบประเมินคุณสมบัติของบุคคล

**ชื่อ นายกฤษติน ทองศรีม่วง**

**ตำแหน่ง นายสัตวแพทย์ ชำนาญการ ตำแหน่งเลขที่ 893**

**กลุ่มควบคุมป้องกันโรคสัตว์เคี้ยวเอื้อง สำนักควบคุม ป้องกันและบำบัดโรคสัตว์**

**กรมปศุสัตว์ กระทรวงเกษตรและสหกรณ์**

**ขอประเมินเพื่อขอรับเงินประจำตำแหน่ง**

**ตำแหน่ง นายสัตวแพทย์ชำนาญการ ตำแหน่งเลขที่ 893**

**กลุ่มควบคุมป้องกันโรคสัตว์เคี้ยวเอื้อง สำนักควบคุม ป้องกันและบำบัดโรคสัตว์**

**กรมปศุสัตว์ กระทรวงเกษตรและสหกรณ์**

##### **เอกสารหมายเลข 3**

# ผลงานที่จะขอรับการประเมินเพื่อขอรับเงินประจำตำแหน่ง

เรื่องที่ 1

**1. ชื่อผลงาน** รายงานการสอบสวนโรค : กรณีโรคท้องร่วงระบาดในโคนม พื้นที่อำเภอเมืองประจวบคีรีขันธ์ จังหวัดประจวบคีรีขันธ์ ในเดือนมกราคม พ.ศ.2561 An epidemiological investigation report of diarrhea disease outbreak in dairy cow in Muang district, Prachuap khiri khan province, January 2018.

 **ปีที่ดำเนินการ** พ.ศ. 2561

**2. ความสำคัญและที่มาของปัญหาที่ทำการศึกษา**

อาการท้องร่วงในโคนมเป็นอาการที่พบได้บ่อยในฟาร์มโคนม โดยมีสาเหตุได้ทั้งจากการติดเชื้อไวรัส แบคทีเรียและปรสิต โคที่แสดงอาการป่วยมักให้ผลผลิตน้ำนมลดลง ทั้งยังอาจส่งผลทำให้เกิดความผิดปกติอื่นๆ ตามมา เช่น ภาวะการขาดน้ำ การผสมติดยาก โรคคีโตซิส เป็นต้น จังหวัดประจวบคีรีขันธ์เป็นจังหวัดที่มีประชากรโคนมมากเป็นอันดับ 5 ของประเทศ จากการสำรวจของสำนักงานปศุสัตว์จังหวัดประจวบคีรีขันธ์มีจำนวนโคนม 35,000 ตัว สามารถผลิตน้ำนมโคดิบปริมาณ 66,080 ตันต่อปี คิดเป็นประมาณร้อยละ 5 ของผลผลิตน้ำนมดิบของประเทศ และมีประสิทธิภาพการผลิตอยู่ที่ประมาณ 12.99 กิโลกรัมต่อตัวต่อวัน อีกทั้งยังมีโรงงานแปรรูปน้ำนมขององค์การส่งเสริมกิจการโคนม และโรงงานที่เข้าร่วมผลิตนมโรงเรียนอีกสองแห่งอยู่ภายในจังหวัดทำหน้าที่ผลิตน้ำนมโคพร้อมดื่มแก่ประชาชนและเด็กนักเรียนในพื้นที่ภาคตะวันตกและภาคใต้

ในเดือนมกราคม พ.ศ.2561 หน่วยพัฒนาสุขภาพและผลผลิตสัตว์จังหวัดประจวบคีรีขันธ์ได้รับแจ้งจากเกษตรกรโคนม พบโคนมในฟาร์มของตนมีอาการท้องร่วงพร้อมกันโดยไม่ทราบสาเหตุ โดยโคนมที่ป่วยมีผลผลิตน้ำนมลดลงส่งผลต่อรายได้ของเกษตรกร ดังนั้นการสอบสวนการระบาดของอาการท้องร่วงในโคนมจึงเป็นสิ่งสำคัญเพื่อการทราบสาเหตุ ขนาด ความรุนแรง และขอบเขตของการระบาด รวมถึงปัจจัยที่เกี่ยวข้องกับการระบาดในครั้งนี้อันเป็นประโยชน์ในการควบคุมและป้องกันโรคต่อไป

**3. วัตถุประสงค์ในการศึกษา**

1. เพื่อยืนยันเชื้อสาเหตุที่ทำให้โคนมเกิดอาการท้องร่วง

2. เพื่อศึกษาขนาด ความรุนแรง และขอบเขตของการระบาด

**4. ความรู้ทางวิชาการ หรือแนวคิดหรือหลักทฤษฎีที่ใช้ในการดำเนินการ**

อาการท้องร่วงในโค เป็นอาการที่พบได้บ่อยในฟาร์มโคนมโดยมีสาเหตุโน้มนำมาก่อน ได้แก่ ระดับภูมิคุ้มกันต่ำเนื่องจากไม่ได้รับนมน้ำเหลือง สัตว์มีความเครียดเนื่องจากสภาพแวดล้อม การติดเชื้อหลังคลอด และสุขาภิบาลภายในฟาร์ม ในกลุ่มลูกโคมักจะมีอาการที่รุนแรงโดยมีอัตราการตายในลูกโคแรกเกิดถึงหย่านมสูงประมาณร้อยละ 5 โดยเฉพาะลูกโคที่มีภูมิคุ้มกันไม่สมบูรณ์ เช่น ได้รับนมน้ำเหลืองไม่เพียงพอหรือได้รับความเครียดจากสิ่งแวดล้อม ในโคที่โตเต็มวัยก็สามารถพบอาการท้องร่วงได้เช่นกัน ซึ่งมักจะเกิดจากความผิดปกติของกระเพาะอาหารส่วนหน้า สาเหตุที่ทำให้เกิดอาการท้องร่วงมีหลายสาเหตุ ทั้งเชื้อไวรัส เช่น Rotavirus, Coronavirus และ Bovine viral diarrhea แบคทีเรียที่ เช่น E.coli, Salmonella spp. และ Clostridium perfringens โปรโตซัว เช่น Coccidia เชื้อรา เช่น Aspergillus spp., Mucor spp. และ Candida spp. รวมทั้งพยาธิภายใน และโรคที่ไม่ได้เกิดจากการติดเชื้อ เช่น สารหนู, กำมะถัน และทองแดง โดยสาเหตุที่พบได้บ่อย คือไวรัสและแบคทีเรีย

**5. วิธีการหรือขั้นตอนการศึกษา**

1. การสอบสวนทางระบาดวิทยา

-คำนิยามของสัตว์/ฝูงสัตว์ป่วย

ฟาร์มที่มีสัตว์แสดงอาการท้องร่วงโดยอาจจะมีมูกเลือดหรือเนื้อเยื้อปนหรือไม่ก็ได้ และมีสัตว์ร่วมฝูงป่วยในระยะเวลาใกล้เคียงกัน หลังจากนั้นอาการของโรคจะบรรเทาลง ภายใน 3-4 วัน

-การสืบหาฟาร์มที่มีสัตว์ป่วย

สอบถามจากเจ้าหน้าที่ประจำสหกรณ์ถึงที่ตั้งของฟาร์มที่มีมีสัตว์/ฝูงสัตว์ที่แสดง อาการท้องร่วงและฟาร์มที่อยู่บริเวณใกล้เคียง รวมทั้งสอบถามฟาร์มที่มีสัตว์ป่วยว่ามีฟาร์ม ใกล้เคียงมีโคนมแสดงอาการท้องร่วงหรือไม่

1. การเก็บตัวอย่างวิเคราะห์ทางห้องปฏิบัติการ

 เก็บตัวอย่างจากฟาร์มโคนมที่ยังคงมีสัตว์แสดงอาการท้องร่วงอยู่ในฝูง โดยเก็บตัวอย่าง เลือด ซีรัม และอุจจาระ อย่างละ 3 ตัวอย่าง กระจายตามกลุ่มสัตว์ที่แสดงอาการ ตัวอย่างทั้งหมดถูกส่งไปวิเคราะห์ที่ศูนย์วิจัยและพัฒนาการสัตวแพทย์ภาคตะวันตก จังหวัดราชบุรี เพื่อตรวจหาเชื้อก่อโรคที่อาจจะเป็นสาเหตุของอาการท้องร่วง

1. การศึกษาระบาดวิทยาเชิงพรรณนา

ใช้การสัมภาษณ์โดยใช้แบบสอบถามที่ดัดแปลงจาก รายงานการสอบสวนทางระบาดวิทยาของการเกิดโรคระบาดสัตว์ (กคร.2) ของกรมปศุสัตว์ ร่วมกับข้อมูลปริมาณน้ำนมดิบจากศูนย์รวบรวมน้ำนมดิบ จากนั้นวิเคราะห์ข้อมูลระบาดวิทยาเชิงพรรณนาในแง่ของสัตว์ สถานที่ และเวลา โดยศึกษาการกระจายตัวของสัตว์ป่วยตามช่วงอายุ อัตราป่วย แผนภูมิการระบาด และพิกัดบนแผนที่ด้วยโปรแกรมคอมพิวเตอร์

**6. ผู้ร่วมดำเนินการ**

(1) นายกฤษติน ทองศรีม่วง สัดส่วนผลงาน ร้อยละ 80

(2) นายณัฐวุฒิ จิระ สัดส่วนผลงาน ร้อยละ 20

**7. ระบุรายละเอียดเฉพาะงานในส่วนที่ผู้ขอรับการประเมินเป็นผู้ปฏิบัติ**

1) ศึกษาข้อมูลและเอกสาร ร้อยละ 20

2) รวบรวมข้อมูล ร้อยละ 20

3) วิเคราะห์ข้อมูล ร้อยละ 20

4) จัดทำรายงานผลการศึกษา ร้อยละ 20

**8. ประโยชน์ที่คาดว่าจะได้รับ (กรณีเป็นผลงานที่อยู่ระหว่างศึกษา)**

 -

**9.ระบุผลสำเร็จของงาน หรือผลการศึกษา (กรณีที่เป็นผลงานที่ดำเนินการเสร็จแล้ว)**

 1.การศึกษาระบาดวิทยาเชิงพรรณา ประกอบไปด้วยข้อมูลพื้นฐานของสัตว์ภายในฟาร์มที่มีสัตว์ป่วย จำแนกตามระยะการให้ผลผลิต และระยะเวลาที่แต่ละฟาร์มเริ่มแสดงอาการป่วย ข้อมูลสภาพแวดล้อมภายในฟาร์มและการจัดการฟาร์มเบื้องต้น เนื่องจากเป็นโรคที่มีลักษณะอาการที่ไม่เคยพบในพื้นที่จึงใช้เป็นข้อมูลพื้นฐานในการปฏิบัติงานในอนาคตได้

 2.การระบุเชื้อสาเหตุและปัจจัยเสี่ยงจากสภาพการเลี้ยง มีการเก็บตัวอย่างและส่งตรวจหาเชื้อสาเหตุกับห้องปฏิบัติการของกรมปศุสัตว์ทำให้สามารถยืนยันเชื้อสาเหตุของการระบาดในครั้งนี้ได้ และจากการศึกษานี้ทำให้ไม่พบปัจจัยเสี่ยงที่มีนัยสำคัญทางสถิติจากสภาพการเลี้ยงแต่อย่างไรก็ตามช่วงที่มีการเกิดโรคเป็นช่วงหลังจากที่มีฝนตกและสภาพอากาศเย็น จึงเป็นข้อสรุปเบื้องต้นที่ใช้ในการจัดการป้องกันโรคในอนาคตได้

 3.การดำเนินการควบคุมโรค ในการสอบสวนโรคครั้งนี้ได้มีการให้คำแนะนำในการจัดการสัตว์ป่วยแก่เจ้าของสัตว์และการปฏิบัติตนในการเข้าออกฟาร์มที่มีการระบาดของโรคตามหลักวิชาชีพสัตวแพทย์ซึ่งสามารถใช้เป็นแนวทางหากมีการระบาดของโรคในลักษณะเช่นนี้ในอนาค

**10. ความยุ่งยากในการดำเนินการ/ปัญหา/อุปสรรค**

 1.การดำเนินการสืบหาฟาร์มป่วยเป็นไปได้ยากเนื่องจากแม้สัตว์จะมีอาการเฉียบพลันแต่หายอย่างรวดเร็วจึงต้องมีการสอบถามฟาร์มที่ป่วยก่อนและสืบถามฟาร์มบริเวณใกล้เคยทุกฟาร์ม

 2.การส่งตัวอย่างและการรักษาตัวอย่างเนื่องจากจังหวัดประจวบคีรีขันธ์อยู่ไกลจากห้องปฏิบัติการการส่งตัวอย่างจึงไม่สามารถทำได้ทันทีส่งผลให้หลายฟาร์มสัตวอาการดีขึ้นแล้ว

**11. การนำไปใช้ประโยชน์ หรือคาดว่าจะนำไปใช้ประโยชน์**

 1.จากการทราบสาเหตุของการเกิดโรคระบาดทำให้แก้ไขปัญหาได้อย่างถูกต้อง ลดการใช้ยาปฏิชีวนะที่ไม่ถูกต้อง ลดความเสี่ยงที่จะก่อให้เกิดเชื้อดื้อยาที่กำลังเป็นที่สนใจในระดับนานาชาติ

2.ลดความสูญเสียที่อาจจะเกิดขึ้นกับผลิตน้ำนม อันเป็นการสร้างความมั่นคงทางอาหารให้แก่ประเทศ

ขอรับรองว่าผลงานดังกล่าวข้างต้นเป็นความจริงทุกประการ

ลงชื่อ…………………………………………………..

 (นายกฤษติน ทองศรีม่วง)

 ผู้เสนอผลงาน

..….…..…./…………….……….../….……….

**ขอรับรองว่าสัดส่วนหรือลักษณะงานในการดำเนินการของผู้เสนอข้างต้นถูกต้องตรงกับความจริงทุกประการ**

ลงชื่อ……………………………………

 (นายณัฐวุฒิ จิระ)

ตำแหน่งนายสัตวแพทย์ชำนาญการ

 ผู้ร่วมดำเนินการ

………../……………………./…………..

## **ได้ตรวจสอบแล้วขอรับรองว่าผลงานดังกล่าวข้างต้นถูกต้องตรงกับความเป็นจริงทุกประการ**

 ลงชื่อ……………………………………….. ลงชื่อ…………………………………..

 ตำแหน่ง ตำแหน่ง

 ……………./……………………/………….. …………/…………………../………...

 (ผู้บังคับบัญชาที่ควบคุมดูแลการดำเนินการ)

**หมายเหตุ**

1. กรุณาให้ผู้ร่วมดำเนินการ และผู้บังคับบัญชา ลงลายมือชื่อรับรองให้ครบทุกคน **ด้วยลายมือจริง**

2. หากผลงานมีลักษณะเฉพาะ เช่นแผ่นพับ หนังสือ แถบบันทึกเสียง ฯลฯ ผู้เสนอผลงาน อาจส่งผลงานจริงประกอบการพิจารณาของคณะกรรมการก็ได้

เรื่องที่ 2

**1. ชื่อผลงาน** ความรู้ ทัศนคติ และพฤติกรรมในการป้องกันโรคอหิวาต์แอฟริกาในสุกรของเกษตรกรผู้เลี้ยงสุกรในพื้นที่จังหวัดสระแก้ว Knowledge, Attitude and Practice on African Swine Fever Prevention of Pig Farmers in Sa Kaeo Province

 **ปีที่ดำเนินการ** พ.ศ. 2563

**2. ความสำคัญและที่มาของปัญหาที่ทำการศึกษา**

จากสถานการณ์การแพร่ระบาดของโรคอหิวาต์แอฟริกาในสุกรที่เกิดขึ้นในหลายประเทศเพื่อนบ้านของไทย กรมปศุสัตว์ได้ดำเนินมาตรการเฝ้าระวัง ป้องกันและควบคุมโรคอหิวาต์แอฟริกาในสุกรอย่างเข้มงวดและต่อเนื่อง อีกทั้งได้มีการจัดทำแผนเตรียมความพร้อมเฝ้าระวัง ป้องกัน และควบคุมโรคอหิวาต์แอฟริกาในสุกร (Contingency plan) และแนวทางเวชปฏิบัติของโรคอหิวาต์แอฟริกาในสุกร (Clinical Practice Guideline) เป็นการเตรียมความพร้อมรับมือโรคอหิวาต์แอฟริกาในสุกรของประเทศไทย ซึ่งในการป้องกันโรคอหิวาต์แอฟริกานั้นจะต้องอาศัยความร่วมมือของทุกภาคส่วน ทั้งภาครัฐ ภาคเอกชน โดยเฉพาะอย่างยิ่งเกษตรกรผู้เลี้ยงสุกร จะต้องมีความรู้ระบบความปลอดภัยทางชีวภาพของฟาร์ม เพื่อป้องกันโรคไม่ให้เข้าฟาร์ม ดังนั้นการสร้างความรับรู้และความเข้าใจเกษตรกรในองค์ความรู้เรื่องโรค รวมถึงการป้องกันโรคจึงมีความจำเป็นอย่างยิ่งในการเตรียมความพร้อมในช่วงขณะที่ยังไม่มีโรคระบาด แต่หากยังไม่ทราบระดับความรู้ตามหลักวิชาการของเกษตรกร ทัศนคติเกี่ยวกับการป้องกันโรค และพฤติกรรมในการป้องกันโรคที่อาจทำให้การกำหนดมาตรการเพื่อป้องกันโรคเข้าฟาร์ม และการควบคุมโรคในฟาร์มเมื่อมีการระบาด เป็นไปอย่างไม่เหมาะสมหรือไม่เกิดประสิทธิภาพที่ดี ดังนั้นการประเมินความรู้ ทัศนคติ และพฤติกรรมในการป้องกันโรคอหิวาต์แอฟริกาในสุกรของเกษตรกรจึงเป็นสิ่งที่จำเป็น เพื่อทราบและประเมินความรู้ในการป้องกันโรค รวมถึงการพัฒนาความรู้ ทัศนคติ เพื่อนำไปสู่การป้องกันโรคที่ถูกต้องของเกษตรกร และใช้เป็นข้อมูลพื้นฐานในการกำหนดมาตรการในการป้องกันโรคอหิวาต์แอฟริกาในสุกรได้อย่างมีประสิทธิภาพ

**3. วัตถุประสงค์ในการศึกษา**

1. เพื่อประเมินความรู้ความเข้าใจ ทัศนคติและพฤติกรรมในการป้องกันโรคอหิวาต์แอฟริกาในสุกรของเกษตรกรผู้เลี้ยงสุกร

**4. ความรู้ทางวิชาการ หรือแนวคิดหรือหลักทฤษฎีที่ใช้ในการดำเนินการ**

โรคอหิวาต์แอฟริกาในสุกร (African swine fever : ASF) เป็นโรคไวรัสที่ติดต่อร้ายแรงที่สำคัญในสุกร ซึ่งก่อโรคในสัตว์ตระกลูสุกรทุกชนิด โดยโรคนี้มีความความรุนแรงทำให้สุกรที่ติดเชื้อมีการตายเฉียบพลันเกือบ 100 เปอร์เซ็นต์ โดยเฉพาะสุกรเลี้ยงในฟาร์มจะมีความไวต่อโรค และหมูป่าเป็นแหล่งรังโรค ถึงแม้ว่าโรคนี้จะไม่เป็นโรคติดต่อระหว่างสัตว์และคน แต่ส่งผลกระทบต่อเศรษฐกิจและอุตสาหกรรมการเลี้ยงสุกรอย่างมหาศาล เนื่องจากโรคนี้ทำให้สุกรที่ป่วยและติดเชื้อมีอัตราการตายสูง และไม่มีวัคซีนที่ใช้ในการควบคุมป้องกันโรค อีกทั้งเชื้อไวรัสสามารถคงอยู่ได้ในสิ่งแวดล้อมเป็นเวลานาน และสามารถอยู่รอดได้ในผลิตภัณฑ์ที่ทำมาจากเนื้อสุกร สุกรที่หายป่วยแล้วจะเป็นพาหะของโรคได้ตลอดชีวิต

การศึกษาความรู้ ทัศนคติ และพฤติกรรม เป็นการศึกษาที่มุ่งเน้นในการเข้าใจกลไกการการเกิดพฤติกรรมของมนุษย์โดยการสร้างแบบจำลองการเกิดพฤติกรรมซึ่งเกี่ยวข้องการ ความรู้ และทัศนคติต่อเรื่องหนึ่งๆของบุคคลการใช้วิธีการศึกษานี้ทำให้สามารถเข้าใจและแบ่งแยกผู้ที่มีพฤติกกรมในการป้องกันโรคที่ดีและไม่ดีรวมถึงความรู้และทัศนคติที่มีต่อการป้องกันโรคด้วย

**5. วิธีการหรือขั้นตอนการศึกษา**

การศึกษาในครั้งนี้เป็นวิธีการศึกษาทางสังคมศาสตร์แบบภาคตัดขวาง (Cross – sectional study) เพื่อให้ทราบถึงลักษณะของข้อมูลที่เกี่ยวกับความรู้ ทัศนคติ และพฤติกรรมในการป้องกันโรคอหิวาต์แอฟริกาในสุกร (ASF) ของเกษตรกรผู้เลี้ยงสุกรในพื้นที่จังหวัดสระแก้ว มีขั้นตอนการศึกษา ดังนี้

1. ทบทวนวรรณกรรมทางวิชาการ
2. คำนวณตัวอย่างจากประชากรเกษตรกรผู้เลี้ยงสุกรในพื้นที่จังหวัดสระแก้ว โดยคำนวณตามวิธีของ Taro Yamane มีสูตรคำนวณ ดังนี้ n0 = N/(1+N(e)2)
3. เก็บข้อมูลโดยการสัมภาษณ์จากเกษตรกรผู้เลี้ยงสุกรในพื้นที่จังหวัดสระแก้ว โดยใช้แบบสอบถาม
4. รวบรวม ศึกษา และค้นคว้า เอกสารทางวิชาการที่เกี่ยวข้องกับการศึกษาความรู้ ทัศนคติ และพฤติกรรมการป้องกันโรคต่าง ๆ
5. รวบรวมข้อมูลและวิเคราะห์ข้อมูลโดยวิธีทางสถิติ เช่น การวิเคราะห์ข้อมูลเชิงพรรณนา (Descriptive analysis) ค่าสถิติร้อยละ และหาความสัมพันธ์ระหว่างความรู้ ทัศนคติ และพฤติกรรมในการป้องกันโรคอหิวาต์แอฟริกาในสุกร (ASF) ของเกษตรกรผู้เลี้ยงสุกร

**6. ผู้ร่วมดำเนินการ**

(1) นายณัฐวุฒิ จิระ สัดส่วนผลงาน ร้อยละ 80

(2) นายกฤษติน ทองศรีม่วง สัดส่วนผลงาน ร้อยละ 20

**7. ระบุรายละเอียดเฉพาะงานในส่วนที่ผู้ขอรับการประเมินเป็นผู้ปฏิบัติ**

1) ศึกษาข้อมูลและเอกสาร ร้อยละ 5

2) รวบรวมข้อมูล ร้อยละ 5

3) วิเคราะห์ข้อมูล ร้อยละ 5

4) จัดทำรายงานผลการศึกษา ร้อยละ 5

**8. ประโยชน์ที่คาดว่าจะได้รับ (กรณีเป็นผลงานที่อยู่ระหว่างศึกษา)**

 -

**9.ระบุผลสำเร็จของงาน หรือผลการศึกษา (กรณีที่เป็นผลงานที่ดำเนินการเสร็จแล้ว)**

 ทราบข้อมูลเรื่องความรู้ความเข้าใจ ทัศนคติและพฤติกรรมในการป้องกันโรคอหิวาต์แอฟริกาในสุกรของเกษตรกรผู้เลี้ยงสุกรในพื้นที่จังหวัดสระแก้ว

**10. ความยุ่งยากในการดำเนินการ/ปัญหา/อุปสรรค**

 1.เนื่องจากข้อมูลเกษตรกรของกรมปศุสัตว์มีการเก็บข้อมูลหลายหน่วยงานจึงมีความยากลำบากในการเลือกใช้งานฐานข้อมูลเกษตรกร

 2.การเก็บข้อมูลต้องได้รับความร่วมมือจากทั้งเจ้าหน้าที่กรมปศุสัตว์และเกษตรกรหลายคนทำให้อาจเกิดความเข้าใจที่คลาดเคลื่อนกันในการถามคำถาม

**11. การนำไปใช้ประโยชน์ หรือคาดว่าจะนำไปใช้ประโยชน์**

 1.ใช้เป็นข้อมูลเพื่อนำมาปรับปรุงพัฒนาหลักสูตรการฝึกอบรมให้ความรู้เกษตรกรผู้เลี้ยงสุกรในการป้องกันโรคอหิวาต์แอฟริกาในสุกรให้มีประสิทธิภาพเพิ่มขึ้น

2.ใช้เป็นข้อมูลพื้นฐานในการกำหนดมาตรการในการป้องกันโรคอหิวาต์แอฟริกาในสุกรของประเทศไทย

3.เกษตรกรผู้เลี้ยงสุกรมีความรู้ความเข้าใจ ทัศนคติและพฤติกรรมในการป้องกันโรคอหิวาต์แอฟริกาในสุกรมากยิ่งขึ้น ลดความสูญเสียเมื่อมีการระบาด และทำให้เกษตรกรผู้เลี้ยงสุกรมีอาชีพที่ยั่งยืน

ขอรับรองว่าผลงานดังกล่าวข้างต้นเป็นความจริงทุกประการ

ลงชื่อ…………………………………………………..

 (นายกฤษติน ทองศรีม่วง)

 ผู้เสนอผลงาน

..….…..…./…………….……….../….……….

**ขอรับรองว่าสัดส่วนหรือลักษณะงานในการดำเนินการของผู้เสนอข้างต้นถูกต้องตรงกับความจริงทุกประการ**

ลงชื่อ……………………………………

 (นายณัฐวุฒิ จิระ)

ตำแหน่งนายสัตวแพทย์ชำนาญการ

 ผู้ร่วมดำเนินการ

………../……………………./…………..

## **ได้ตรวจสอบแล้วขอรับรองว่าผลงานดังกล่าวข้างต้นถูกต้องตรงกับความเป็นจริงทุกประการ**

 ลงชื่อ……………………………………….. ลงชื่อ…………………………………..

 ตำแหน่ง ตำแหน่ง

 ……………./……………………/………….. …………/…………………../………...

 (ผู้บังคับบัญชาที่ควบคุมดูแลการดำเนินการ)

**หมายเหตุ**

1. กรุณาให้ผู้ร่วมดำเนินการ และผู้บังคับบัญชา ลงลายมือชื่อรับรองให้ครบทุกคน **ด้วยลายมือจริง**

2. หากผลงานมีลักษณะเฉพาะ เช่นแผ่นพับ หนังสือ แถบบันทึกเสียง ฯลฯ ผู้เสนอผลงาน อาจส่งผลงานจริงประกอบการพิจารณาของคณะกรรมการก็ได้

**เอกสารหมายเลข 4**

### **ข้อเสนอแนวคิด/วิธีการ เพื่อพัฒนางานหรือปรับปรุงให้มีประสิทธิภาพมากขึ้น**

**ชื่อ** นายกฤษติน ทองศรีม่วง

**เพื่อประกอบการขอรับเงินประจำตำแหน่ง** นายสัตวแพทย์ชำนาญการ ตำแหน่งเลขที่ 893

สำนักควบคุม ป้องกันและบำบัดโรคโรคสัตว์

**เรื่อง** การประเมินพื้นที่เสี่ยงในการเกิดโรคปากเท้าเปื่อยด้วยวิธี Multi criteria decision analysis (MCDA) ในประเทศไทย (Spatial multi criteria decision analysis for risk prioritization of foot and mouth disease in Thailand)

**หลักการและเหตุผล**

 โรคปากและเท้าเปื่อยเป็นโรคที่ระบาดอยู่ในประเทศไทยอย่างต่อเนื่อง ส่งผลกระทบต่อทั้งอุตสาหกรรมโคนมและโคเนื้อ รวมไปถึงอุตสาหกรรมสุกร เนื่องจากโรคนี้เป็นโรคที่ติดต่อได้ง่ายและมีความสามารถในการแพร่กระจายผ่านอากาศ สัตว์ที่ป่วยจะให้ผลผลิตลดลงอย่างมีนัยสำคัญ ด้วยความที่สามารถติดต่อได้ง่ายโรคปากและเท้าเปื่อยจึงเป็นโรคที่มีความยากลำบากในการควบคุม ทำให้ประเทศไทยสูญเสียทรัพยากรทั้งงบประมาณและกำลังคนไปเป็นจำนวนมากเพื่อที่จะควบคุมโรคในบริเวณกว้าง ดังนั้นหากสามารถระบุพื้นที่ที่มีความเสี่ยงสูงต่อการระบาด หน่วยงานที่เกี่ยวข้องด้านการควบคุมโรคสามารถจัดสรรทรัพยากรที่มีอย่างจำกัดได้อย่างเหมาะสม อันจะส่งผลให้ประหยัดงบประมาณด้านการควบคุมโรคลงได้

**บทวิเคราะห์ / แนวคิด / ข้อเสนอ (แผนงาน / โครงการ ) ที่ผู้ประเมินจะพัฒนางาน**

 ปัจจุบันปัจจัยเสี่ยงต่อการเกิดการระบาดเปลี่ยนแปลงไปเมื่อเทียบกับการวิเคราะห์พื้นที่เสี่ยงในอดีต กรมปศุสัตว์ในฐานะหน่วยงานที่รับผิดชอบด้านการป้องกันโรคระบาดสัตว์ จำเป็นต้องมีการปรับปรุงพื้นที่เสี่ยงเพื่อการบริหารทรัพยากรที่ใช้ในการควบคุมป้องกันโรคให้ประสบผลสำเร็จอย่างมีประสิทธิภาพ การจัดลำดับความสำคัญด้วยความเสี่ยงต่อการเกิดโรคจึงมีบทบาทสำคัญในการควบคุมโรคอย่างมีประสิทธิภาพ Multi criteria decision analysis เป็นวิธีหนึ่งในการจัดลำดับความสำคัญ ด้วยการรวมปัจจัยที่เกี่ยวข้องกับการระบาดของโรคปากและเท้าเปื่อย เช่น ประชากรโคของพื้นที่ จำนวนโรคฆ่าสัตว์ จำนวนพ่อค้าคนกลาง จำนวนศูนย์รวบรวมน้ำนมดิบ จำนวนการเคลื่อนย้ายโค เป็นต้น จะสามารถประเมินระดับความเสี่ยงของพื้นที่นั้นๆได้

**ผลที่คาดว่าจะได้รับ**

1. ทราบปัจจัยเสี่ยง ต่อการเกิดโรคปากและเท้าของแต่ละพื้นที่ของประเทศไทย
2. กำหนดระดับความเสี่ยงต่อการเกิดโรคปากและเท้าเปื่อยของแต่ละพื้นที่ในประเทศไทย

**ตัวชี้วัดความสำเร็จ**

1. จำนวครั้งการเกิดโรคปากและเท้าเปื่อยลดลงเมื่อเทียบกับปีค่าเฉลี่ย 3 ปีก่อนหน้า

 ลงชื่อ……………………………….

 (นายกฤษติน ทองศรีม่วง)

 ผู้เสนอแนวคิด

 …..…../……..……./…..

## **การพิจารณาประเมินข้าราชการเพื่อคัดเลือกให้ส่งผลงานทางวิชาการ**

ชื่อ นายกฤษติน ทองศรีม่วง

ตำแหน่ง นายสัตวแพทย์ชำนาญการ ตำแหน่งเลขที่ 893

ขอประเมินเพื่อขอรับเงินประจำตำแหน่ง………………………ตำแหน่งเลขที่……………………………………………..………

กลุ่มควบคุมป้องกันโรคสัตว์เคี้ยวเอื้อง สำนักควบคุม ป้องกันและบำบัดโรคสัตว์

### ผลการพิจารณา (**คะแนนเต็ม 100 คะแนน)**

 1.ผลงาน/ผลการปฏิบัติงานย้อนหลัง 3 ปี 50 คะแนน ได้รับ …………………….…คะแนน

 2.ข้อเสนอแนวคิด/วิธีการเพื่อพัฒนางานหรือปรับปรุงให้มีประสิทธิภาพมากขึ้น

 50 คะแนน ได้รับ …………………….…คะแนน

 **รวม** ……… ….………..…คะแนน

ลงชื่อ……………………………………………..

(ตำแหน่ง)

วันที่……………………………….

**หมายเหตุ** โดยผู้ที่ผ่านการประเมินต้องได้รับคะแนนไม่ต่ำกว่า 80 คะแนน